POT-SHOT - Jagsake/Hunting - Rekordprys vir Springbokram -
Die ram Hercules is geteel deur mnr. Julian Theron in die Richmond distrik, en is op die afgelope veiling vanÂ me. Tina de JagerÂ aan mnr. Jacques Malan van die wildplaas Lumarie verkoop.
Die nuwe rekord verbeter die R1,2 miljoen wat vir die ramÂ Basjan, ook deur Theron geteelÂ in 2014 betaal is. Die mate van Hercules se linkerhoring was in Desember 2016 op die ouderdom van 3 jaar en 6Â maande 17 5/8' en regs 18'
Dit is die eerste ram met horings van 18' watÂ Jules of the KarooÂ laat opveil het. Volgens Theron het die bok die ideale vorm van die horings wat oor lengte, en buigings op die regte plekke beskik.
Die merkwaardige springbokke van Jules of the Karoo is die resultaat van vier dekades se sorgvuldige teling met springbokke, toe Theron oorspronklik die visie ontwikkel het om die beste gehalte springbokke op die mark te teel. In die 1970's het Theron springbokke uit die destydse Suidwes ingevoer om die geenpoel van die springbokke op sy plaas te verbeter.
Hercules is 'n produk van die kruistelingprogram in Theron se Damkamp waarin Damara-genetika en Kalahari-bokke gebruik is. Dit is die derde 18' bok uit die projek met verskeie ramme wat horings van langer as 17'het.
Theron was egter nie verbaas oor die prys wat sy spogram behaal het nie, want springbokke met 18' horings is baie seldsaam.
Daar was nog 'n hele paar mense rondom R1 miljoen wat gebie het omdat die bok so skaars is. Mense is bereid om baie vir skaars wild te betaal.